**Comunicat din partea Patronatului Serviciilor Private din Romania**

Profesiile liberale sufera in continuare!

Referitor la afirmatiile dlui Ministru de Finante, Eugen Teodorovici, publicate in presa din data de  06.05.2015, conform carora: *„Profesiile liberale nu vor disparea si nu vor avea nimic de suferit”,* Patronatul Serviciilor Private din Romania (PSPR) atentioneaza profesiile liberale si cedentii de drepturi de autor ca nici la ora 17.00, astazi 6.05.2015, nu a fost scoasa de pe site-ul Ministerului de Finante abrogarea paragrafului A. Titlul 1 “Dispozitii generale”, 1. Punctul I se abroga.  Nota de fundamentare publicata tot pe site-ul MF, specifica: A. Titlul 1 “Dispozitii generale” – “Modificarea are in vedere eliminarea exceptiei de la reconsiderarea ca activitati dependente, a celor care genereaza venituri din profesii libere, precum si a drepturilor de autor si a drepturilor conexe definite potrivit Legii nr.8/1996 privind dreptul de autor si drepturile conexe, cu modificarile si completarile ulterioare, **pentru asigurarea unui tratament fiscal nediscriminatoriu** aplicabil veniturilor obtinute din activitati desfasurate in mod independent, in conditiile legii.” PSPR considera ca exista o diferentiere clara intre profesiile libere/cedentii de DDA si restul prestatorilor de servicii, datorita cerintelor de studii si capacitati creative pe care le presupun aceste profesii.

In plus, tot in Nota de fundamentare se specifica faptul ca pentru adoptarea acestei prevederi cu grave consecinte economice si sociale, nu sunt necesare conform Sectiunii a 6-a punctele:

1.     Informatii privind procesul de consultare cu organizatii neguvernamentale, institute de cercetare si alte organisme implicate

2.     Consultarile organizate cu autoritatile administratiei publice locale, in situatia in care proiectul de act normativ are ca obiect activitati ale acestor autoritati, in conditiile Hotararii Guvernului nr.521/2005 privind procedura de consultare a structurilor asociative ale autoritatilor administratiei publice locale la elaborarea proiectelor de acte normative

3.     Consultarile desfasurate in cadrul consiliilor interministeriale, in conformitate cu prevederile Hotararii Guvernului nr.750/2005 privind constituirea consiliilor interministeriale permanente.

Adresam pe aceasta cale domnului Ministru al Economiei, Comertului si Turismului Mihai Tudose, precum si domnului Ministru al Justitiei Robert Cazanciuc rugamintea sa organizeze totusi o dezbatere interministeriala pe aceasta tema de o importanta covarsitoare pentru sute de mii de persoane, expediata de proiectul de Hotarare in cateva cuvinte.

Dl. Ministru Teodorovici nu poate nega controalele ANAF la care sunt supuse inca din 2014 profesiile liberale. Niciun moment aceasta actiune nu a fost stopata, desi mediul de afaceri a solicitat acest lucru autoritatilor.  Astfel, pentru a pune capat acestui razboi nejustificat al ANAF cu profesiile liberale, dl. Ministru trebuie sa determine ANAF, institutie aflata in subordinea sa, sa aiba in vedere ca verificarile fiscale sa se desfasoare cu interpretarea corecta a normelor metodologice date in aplicarea art.7.2.1 Cod Fiscal prin care se prevede in mod explicit excluderea de la posibilitatea recalificarii fiscale a profesiilor liberale la care criteriile de dependenta nu se aplica.

Cu referire la pozitia publica a dlui. Ministru Teodorovici privind un ”amendament necesar ca acest lucru sa se finalizeze in bune conditii”, consideram ca aceasta abordare va crea confuzie intr-un domeniu clar reglementat.

Patronatul Serviciilor Private din Romania (PSPR) nu este de acord cu niciun amendament sau alte prevederi fata de cele existente, pe care trebuie sa le respecte atat mediul de afaceri cat si autoritatile de control.

**PATRONATULUI SERVICIILOR PRIVATE DIN ROMANIA**